Uitgelewer aan die sotte.
Die skrywe van die geskiedenis van ons taal vir hierdie Kletsblad en die pragtige gedigte, maar veral die groot stryd wat daarmee gepaard gegaan het, maak elke woord pynlik as gesien word hoe word Afrikaans vandag vertrap en verniel.
Dit is interessant dat Hollywood-films wat ‘n apokaliptiese tema het waarin alles vernietig word, baie gewild is. Dit word as suiwer ontspanning en ontvlugting gesien en tog word die werklike apokaliptiese gebeure wat in Suid-Afrika afspeel, deur min raakgesien en deur minder verstaan.
Apokaliptiese gebeure se volgende en finale stap is uitwissing. En dit is wat ons besig is om te aanskou. Die uitwissing van ‘n blanke volk. En om die totale uitwissing van ‘n blanke bevolking te verhoed hang van die blankes self af in hierdie land. Niemand anders nie.
Multikulturalisme is ‘n ideologie. Dit is nie ‘n natuurwet nie. Dit het geen klinkklare bestaan buite die ideologie nie en kan nie op sigself op eie bene staan nie. Die voortbestaan van multikulturalisme word gedryf en is afhanklik van die ander kulture wat vir hulle groepsagenda en voortbestaan teer op die kultuur wat hulle verwoes. Die ideologie van hierdie vreemde groepe is die werklike rede vir multikulturalisme.
Daar is nie ‘n manier wat enige swart politikus in goeie gesindheid en gees gemene saak met blankes sal maak nie. Die enigste rede waarom hulle multikulturalisme voorstaan is om hulle eie geheime agendas agter die woord (wat hulle nie kan uitspreek nie) te bevorder.
Ons kan nie verwag om dit te verander of aan te val nie. Vir ons is die groot stryd om ons eie ideale weer in die hart en gees van ons eie mense te kry. Dit is die belangrikste taak.
Ons mense moet ons eie belange steun en ons moet deur ons eie leiers verteenwoordig word, met die wete dat ons moet bewaar wat hier tot stand gekom het en multikulturalisme te verdoem omdat ons weet dit werk teen ons volk en beginsels.